లఖ్నవ్, మార్చి 1: ఉత్తరప్రదేశ్ అసెంబ్లీ ఎన్నికల్లో బీజేపీ నుంచి ఒక్క ముస్లిం అభ్యర్థికి కూడా టికెట్ ఇవ్వకపోవడంపై ఆ పార్టీలో అంతర్మథనం మొదలైనట్లు కనిపిస్తోంది. వాస్తవానికి రాష్ట్రంలో పెద్ద సంఖ్యలో ఉన్న ముస్లింలను దగ్గరికి చేర్చుకునేందుకు బీజేపీ గత ఐదేళ్లుగా ఎన్నో ప్రయత్నాలు చేసింది. ముస్లింల సభ్యత్వ నమోదుకు ప్రత్యేక కార్యక్రమం చేపట్టింది. కానీ, ఎన్నికల వరకు వచ్చేటప్పటికి ఒక్కరికి కూడా టికెట్ ఇవ్వలేకపోయింది. ఈ ప్రభావం ఎన్నికల్లో పడుతుందన్న అభిప్రాయం బీజేపీ నేతల్లో వ్యక్తమవుతోంది. కేంద్ర మంత్రులు ఉమాభారతి, రాజ్నాథ్సింగ్, ముక్తార్ అబ్బాస్ నక్వీ వంటివారు ముస్లింలకు టికెట్లు ఇవ్వాల్సిందని బహిరంగంగానే అభిప్రాయపడుతున్నారు. ‘యూపీలో పార్టీ తరపున ఒక్క ముస్లిం అభ్యర్థిని కూడా నిలబెట్టపోవడం పొరపాటు. ఇందుకు చాలా బాధగా ఉంది. ఈ విషయంపై పార్టీ జాతీయ అధ్యక్షుడు అమితషాతోపాటు రాష్ట్ర పార్టీ అధ్యక్షుడు కేశవ్ప్రసాద్ మౌర్యతోనూ మాట్లాడాను’ అని ఉమాభారతి అన్నారు. రాష్ట్రంలో బీజేపీ ప్రభుత్వం ఏర్పాటైతే ముస్లిం కార్యకర్తలకు మరో విధంగానైనా న్యాయం చేసేవీలుంటుందని నక్వీ అభిప్రాయపడ్డారు. పార్టీ బలోపేతానికి ముస్లింలు చేస్తున్న సేవలను బీజేపీ గుర్తిస్తుందని ఆ పార్టీ రాష్ట్ర కార్యవర్గ సభ్యురాలు రుమానా సిద్దిఖి ఆశాభావం వ్యక్తం చేశారు.
lakhnav, marchi 1: uttarapradesh assembley ennikallo bgfa nunchi okka muslim abhyardhiki kuudaa ticket ivvakapovadampai aa paartiiloo antarmathanam modalainatlu kanipistondi. vaastavaaniki rashtramlo pedda sankhyalo unna muslimlanu daggariki cherchukunenduku bgfa gatha aidellugaa enno prayatnaalu chesindi. muslimla sabhyatva namoduku pratyeka kaaryakramam chepattindi. cony, ennikala varaku vachetappatiki okkariki kuudaa ticket ivvalekapoyindi. ee prabhaavam ennikallo padutundanna abhiprayam bgfa nethallo vyaktamavutondi. kendra mantrulu umaabhaarati, rajnathsing, muktar abbas nakvee vantivaaru muslimlaku tiketlu ivvaalsindani bahirangamgaane abhipraayapadutunnaaru. ‘upilo party tarapuna okka muslim abhyardhini kuudaa nilabettapovadam porapaatu. induku chala badhaga undi. ee vishayampai party jaateeya adhyakshudu amitashaatopaatu rashtra party adhyakshudu keshavprasad mouryathonuu matladanu’ ani umaabhaarati annaru. rashtramlo bgfa prabhutvam erpataithe muslim kaaryakartalaku maro vidhamgaanainaa nyaayam cheseveeluntundani nakvee abhipraayapaddaaru. party balopetaniki muslimlu chestunna sevalanu bgfa gurtistundani aa party rashtra karyavarga sabhyuraalu rumana siddikhi aasaabhaavam vyaktam chesaru.